Jong man verdwyn spoorloos | Maroela Media
Dagan Read. Foto: Verskaf
Die Oos-Kaapse polisie het ŉ soektog van stapel gestuur na Dagan Read (25) wat Saterdag die laaste keer deur sy ouers gesien is.
Kapt. Mali Govender, polisiewoordvoerder, het gesê nadat ŉ saak van ŉ vermiste persoon by die polisie aanhangig gemaak is, het die polisie vasgestel dat hy Maandag omstreeks 10:00 die laaste keer deur sy vriende op die N2-snelweg naby die Settlers Nasionale Museum in Grahamstad gesien is.
“Volgens ŉ familielid is Read onlangs op borgtog vrygelaat in verband met ŉ saak in Upington in die Noord-Kaap waar ŉ voertuig sonder die eienaars se toestemming gebruik is. Hy is goed opgevoed en ly aan depressie,” het Govender gesê.
Read het ŉ swart denimbroek, bruin skoene, ŉ groen serp en blou baadjie gedra toe hy die laaste keer gewaar is. Hy het ook ŉ Ferrari-rugsak by hom gehad.
“Die vermiste persoon word nie as gevaarlik beskou nie, maar dit is raadsaam om hom versigtig te hanteer aangesien sy toestand tans onvoorspelbaar is,” het Govender bygevoeg.
Enigiemand wat weet waar Read hom dalk bevind, word versoek om konst. John Groep by 046 604 2000 of 078 867 9569 te bel.
Dagan Read Grahamstad vermis
Bipoler en NIE onvoorspelbaar · 9 maande gelede
En dit is hoekom daar so ‘n stigma aan depressie gekoppel word ” Die vermiste persoon word nie as gevaarlik beskou nie, maar dit is raadsaam om hom versigtig te hanteer aangesien sy toestand tans onvoorspelbaar is”, het Govender bygevoeg. RERIG???
Elke tweede artikel iewers in die media word daaraan gewy om die stigma rondom ‘mental health’ te probeer verwyder….